Αθήνα: 29.03.2017

Αρ. Πρωτ.: 549

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Προκήρυξη ΑΣΕΠ για την Ε.Υ.Α.Θ. Α.Ε. (ΕΤΑΙΡΕΙΑ ΥΔΡΕΥΣΗΣ ΚΑΙ ΑΠΟΧΕΤΕΥΣΗΣ ΘΕΣΣΑΛΟΝΙΚΗΣ)**

Η ΕΣΑμεΑ ενημερώνει ότι έχει σταλεί από το ΑΣΕΠ στο Εθνικό Τυπογραφείο για δημοσίευση η 4Κ/2017 προκήρυξη που αφορά στην πλήρωση με σειρά προτεραιότητας εβδομήντα (70) θέσεων προσωπικού με σχέση εργασίας Ιδιωτικού Δικαίου Αορίστου Χρόνου Δευτεροβάθμιας Εκπαίδευσης στην Εταιρεία Ύδρευσης και Αποχέτευσης Θεσσαλονίκης Α.Ε. (Ε.Υ.Α.Θ. Α.Ε.).

Είναι η προκήρυξη με την οποία τίθεται για πρώτη φορά σε εφαρμογή ο ν.4440/2017, αναφορικά με μόνιμες θέσεις και είναι το αποτέλεσμα αγώνα πολλών ετών και αλλά και δικαίωσης του πάγιου αιτήματος της Ε.Σ.Α.μεΑ. και των φορέων της για την εργασιακή αποκατάσταση των ατόμων με αναπηρία, στο πλαίσιο της διασφάλισης της ισότιμης συμμετοχής στο σύστημα προσλήψεων των ατόμων με αναπηρία και των μελών των οικογενειών τους.

**Στην προκήρυξη συμπεριλαμβάνονται 7 θέσεις για άτομα με αναπηρία και 3 θέσεις για άτομα με τέκνο, αδελφό ή σύζυγο αμεα ή τέκνο ατόμου αμεα, όπως ορίζεται στον 4440/2016.**

Οι θέσεις ανά κλάδο/ειδικότητα της ως άνω Προκήρυξης στον σύνδεσμο <https://is.gd/7MICNZ>

***Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.***

**Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ.** [**www.esaea.gr**](http://www.esaea.gr/) **και** [**www.esamea.gr**](http://www.esamea.gr/) **.**